Source: http://ec.europa.eu/civiljustice/serv_doc/serv_doc_hun_fi.htm
Timestamp: 2016-05-31 12:16:00+00:00

Document:
Euroopan komissio - Euroopan oikeudellisen verkosto - Asiakirjojen tiedoksianto - Unkari
Uusin päivitys: 27-02-2007
Asiakirjojen tiedoksianto - UnkariTämä sivu on vanhentunut. Päivityksen jälkeen sivu on saatavilla Euroopan oikeusportaalissa.
Mitkä asiakirjat on annettava virallisesti tiedoksi? 3.
Miten asiakirjan tiedoksianto käytännössä tapahtuu? 5.
Mitä tapahtuu, jos asiakirjan vastaanottaja ei saa asiakirjaa tai jos tiedoksianto on tapahtunut säännösten vastaisesti (esimerkiksi asiakirja on toimitettu kolmannelle henkilölle)? Voiko tiedoksianto silti olla pätevä (esimerkiksi voiko virheen korjata) vai täytyykö asiakirjan tiedoksiantoa yrittää uudelleen? 8.
Siviiliprosessista vuonna 1952
annetun lain III (Polgári
perrendtartásról szóló 1952. évi Ill. törvény) mukaan
oikeudenkäyntiasiakirjat on annettava tiedoksi postitse, ellei laissa toisin
säädetä. Tiedoksianto suoritetaan virallisten asiakirjojen tiedoksiantamista
koskevien yksittäisten säädösten mukaisesti. Kun on kyse postitse
lähetettävistä oikeudenkäyntiasiakirjoista, jotka vastaanottaja kieltäytyy
ottamasta vastaan, tiedoksiantopäiväksi on katsottava päivä, jona asiakirjat
on yritetty toimittaa vastaanottajalle. Jos tiedoksianto ei ole onnistunut
siksi, että vastaanottaja ei suostunut vastaanottamaan asiakirjaa (joka
palautetaan tuomioistuimelle merkinnällä "ei tavoitettu"),
asiakirjan tiedoksiantopäiväksi on katsottava postitse tapahtunutta toista
tiedoksiantoyritystä seuraava viides työpäivä, ellei toisin ole todistettu.
Tuomioistuin ei vahvista
tiedoksiannon toteuttamista, jos asiakirja on annettu vastaanottajan sijasta
jollekin toiselle henkilölle, joka on asiassa vastapuolena.
Kun tiedoksiannettava asiakirja
on haastehakemus (maksamismääräys) tai asian aineellista puolta koskeva
menettelyn lopettava päätös, tuomioistuin ilmoittaa asianosaiselle kahdeksan
päivän kuluessa, että tiedoksianto katsotaan toimitetuksi, ellei asianosainen
ole kieltäytynyt vastaanottamasta asiakirjaa. Tuomioistuimen ilmoitukseen on
liitettävä kyseinen virallinen asiakirja. Kun on kyse haastehakemuksesta
(maksamismääräyksestä), ilmoituksessa kerrotaan asianosaiselle
oikeudenkäynnin vaikutuksista.
Vastaanottaja voi vastaanottaa
itseään koskevan asiakirjan myös tuomioistuimen kansliasta todistettuaan
ensin henkilöllisyytensä.
Asiakirja, joka on annettava
tiedoksi ulkomailla, on ensin toimitettava oikeusministerille, joka päättää
jatkotoimista, ellei jossakin Unkarin valtion tekemässä kansainvälisessä
sopimuksessa toisin määrätä. Ulkomailla toteutettu tiedoksianto katsotaan
päteväksi, jos sen osalta on noudatettu joko Unkarin lakia tai sen maan
lakia, jossa asiakirja annettiin tiedoksi.
Jos asianosaisen olinpaikkaa ei
tunneta tai jos asianosainen oleskelee sellaisen valtion alueella, joka ei
sovella tiedoksiantotapauksiin keskinäistä apua, tai jos tiedoksiantoa ei
voida toteuttaa jonkin muun ylivoimaisen esteen takia tai jos
tiedoksiantoyritys vaikuttaa jo etukäteen tuloksettomalta, tiedoksianto on
toimitettava kuuluttamalla. Tiedoksianto toimitetaan kuuluttamalla myös silloin,
kun on kyse tuntemattomista perinnönsaajista.
Tuomioistuin voi määrätä
tiedoksiannon toimittamisesta kuuluttamalla ainoastaan, jos asianosainen tätä
pyytää ja jos pyyntö on perusteltu.
Kuuluttamalla tiedoksiannettava
asiakirja on asetettava nähtäville tuomioistuimen ilmoitustaululle sekä
asianosaisen viimeisen tiedossa olevan asuinpaikan kaupungintalon
ilmoitustaululle 15 päiväksi. Kun on kyse tuntemattomista
perinnönsaajista, asiakirja asetetaan nähtäville perinnönjättäjän asuinpaikan
kaupungintalon ilmoitustaululle.
Jos asianosainen asuu
valtiossa, joka ei sovella tiedoksiantotapauksiin keskinäistä avunantoa mutta
jonne on olemassa postiyhteys, tiedoksianto on toimitettava myös kyseisessä
valtiossa olevaan asianosaisen osoitteeseen mahdollisuuksien mukaan
kirjattuna kirjeenä.
Jos haastehakemus on annettava
vastaajalle tiedoksi kuuluttamalla, tuomioistuin määrää tälle asiamiehen,
jolle hakemus toimitetaan tiedoksi.
Kuuluttamalla toimitettavaa
tiedoksiantoa pyytävän henkilön on maksettava ennakolta toimenpiteestä
Ellei tuomioistuin toisin
määrää, kuuluttamalla tapahtuva tiedoksianto katsotaan toimitetuksi
15. päivänä siitä päivästä, jona asiakirja asetettiin nähtäville
tuomioistuimen ilmoitustaululle.
2. Mitkä asiakirjat on annettava virallisesti tiedoksi?
Siviiliprosessilaissa määrätään, mitkä asiakirjat on annettava tiedoksi. Asiakirjoja, joita ei laissa mainita, ei siis tarvitse antaa tiedoksi.Tiedoksiantovelvollisuus koskee seuraavia tilanteita:tuomiosta on ilmoitettava asianosaisille;oikeudenkäynnissä tehdystä päätöksestä on ilmoitettava sille asianosaiselle, jota ei ollut asianmukaisesti haastettu oikeuteen;päätöksestä, joka koskee uuden määräpäivän asettamista oikeuteen saapumiselle tai josta voi valittaa, on ilmoitettava sille asianosaiselle, joka ei saapunut käsittelyyn;oikeuskäsittelyn ulkopuolella tehdystä päätöksestä on ilmoitettava asianosaiselle;kun kaikista oikeudenkäynnin aikana tehdyistä päätöksistä on ilmoitettava sille henkilölle, jonka puolesta syyttäjä tai jokin muu laissa määrätty taho on käynnistänyt oikeudenkäynnin.Asianosaisille on annettava tiedoksi varsinaisen päätöksen lisäksi myös sen perustelut, paitsi jos laissa todetaan, ettei päätöstä tarvitse perustella.
Sellaiset päätökset, joita ei mainita edellisessä luettelossa, katsotaan tiedoksiannetuksi heti kun ne on annettu.Säännöksiä on sovellettava vastaavasti myös silloin, jos päätös on annettava tiedoksi asianosaisten sijasta muille henkilöille, joita asia koskee.Jos asianosaista edustaa oikeudenkäynnissä valtuutettu henkilö, oikeudenkäyntiasiakirjat on annettava tiedoksi asianosaisen sijasta valtuutetulle. Tätä säännöstä ei sovelleta haasteeseen, jolla tuomioistuin velvoittaa asianosaisen tai tämän laillisen edustajan saapumaan henkilökohtaisesti tuomioistuimeen.
Sovellettavan lainsäädännön
mukaan tuomioistuin tai postilaitos on vastuussa siitä, että virallisten
asiakirjojen tiedoksianto tapahtuu asianmukaisesti.
4. Miten asiakirjan tiedoksianto käytännössä tapahtuu?
Asiakirja annetaan tiedoksi
Postipalvelujen tarjoaja
yrittää toimittaa vastaanottotodistuksella varustetun virallisen asiakirjan
henkilökohtaisesti. Jos ensimmäinen tiedoksiantoyritys epäonnistuu eli
postinkantaja ei saa annettua lähetystä tiedoksiannon vastaanottajalle tai
jollekin muulle henkilölle, jolla on oikeus vastaanottaa lähetys (esimerkiksi
vastaanottajan lähiomaiselle tai puolisolle), hän jättää
vastaanottotodistuksen sekä ilmoituksen, jossa todetaan, että posti yrittää
toimittaa asiakirjan uudelleen epäonnistunutta tiedoksiantoyritystä
seuraavana viidentenä työpäivänä. Asiakirja on noudettavissa ilmoituksessa
mainitusta postitoimistosta ennen toista tiedoksiantoyritystä. Asiakirjaa
haettaessa on todistettava henkilöllisyys. Jos toinenkin tiedoksiantoyritys
epäonnistuu, posti jättää uuden ilmoituksen, jossa vastaanottajalle
kerrotaan, että asiakirja on noudettavissa postitoimistosta viiden työpäivän
kuluessa toisesta epäonnistuneesta tiedoksiantoyrityksestä. Jos vastaanottaja
ei ole hakenut asiakirjaa postista mainitun viiden päivän aikana, posti
palauttaa asiakirjan lähettäjälle merkinnällä "ei tavoitettu". Jos
vastaanottaja kieltäytyy vastaanottamasta lähetystä ensimmäisen tiedoksiantoyrityksen
yhteydessä eli jos postinkantaja tavoittaa vastaanottajan ilmoitetusta
osoitteesta mutta tämä ei halua ottaa asiakirjaa vastaan, asiakirjan
tiedoksiantopäiväksi on katsottava kyseinen päivä. Siinä tapauksessa posti
lähettää asiakirjan heti takaisin lähettäjälle varustettuna merkinnällä
"kieltäytyi vastaanottamasta", minkä jälkeen tiedoksiannettuun
asiakirjaan liittyviä oikeudellisia seuraamuksia voidaan alkaa soveltaa.
Tiedoksiannon yksityiskohdista
säädetään postipalveluja koskevan hallituksen asetuksen 79/2004 (IV. 19.) 29
ja 30 §:ssä.
Kyseisen asetuksen 30 §:n
5 momentissa säädetään, että viranomaiset (tuomioistuimet tai kansliat)
voivat antaa tiedoksiannon postin sijaan haastemiehen (joko virkamies tai
työsuhteinen työntekijä) toimitettavaksi esimerkiksi kiireellisyyssyistä. Kun
asiakirja annetaan tiedoksi henkilölle itselleen, vastaanottaja todistaa
allekirjoituksellaan (ja päiväyksellä) vastaanottaneensa asiakirjan. Jos
tiedoksiantoa varten on toimitettu vastaanottotodistus, vastaanottajan on
allekirjoitettava se tiedoksiannon yhteydessä. Jos kaksi ensimmäistä
tiedoksiantoyritystä eivät onnistu, henkilökohtaista tiedoksiantoa voidaan
yrittää vielä kerran tai asiakirja on annettava tiedoksi postitse.
Täytäntöönpanomenettelystä
vuonna 1994 annetussa laissa LIII (A
végrehajtási eljárásról szóló 1994. évi LIII. törvény) säädetään
haastemiehen välityksellä tapahtuvasta tiedoksiannosta. Haastemies etsii
henkilökohtaisesti käsiinsä vastaanottajan ja toimittaa tälle asiakirjan,
jotta tiedoksiannon suorittamiselle saadaan virallinen vahvistus.
jutun aineellista puolta koskevasta lopullisesta päätöksestä, jota käytetään
myöhemmin täytäntöönpanoperusteena, on lain mukaan mahdollista soveltaa
edellä mainittua tiedoksiantotapaa, jos päätöksen yhteydessä on tullut esiin
olettamus tiedoksiannosta (tiedoksianto on jo suoritettu postitse) ja jos
tiedoksiantoa pyytävä taho ilmoittaa vastaavansa tiedoksiannon
kustannuksista. Laissa todetaan, että tiedoksiannosta on laadittava
virallinen asiakirja, sekä säädetään, kenelle tiedoksiannon tuloksesta on
ilmoitettava ja millaisia etsintätoimia haastemies on oikeutettu toteuttamaan
löytääkseen vastaanottajan. Tiedoksiantoja suorittavat riippumattomat
haastemiehet tai heidän sijaisenaan toimivat apulaishaastemiehet sekä
haastemiesharjoittelijat, joille on annettu valtuudet toimittaa
tiedoksiantoja. Sivun alkuun
Edellä mainittujen postipalveluja
koskevien säännösten mukaan esimerkiksi vastaanottajan kanssa samassa
taloudessa asuva läheinen voi vastaanottaa virallisen asiakirjan käsittävän
lähetyksen. Jos sopivaa henkilöä ei löydy, posti lähettää asiakirjan takaisin
tuomioistuimelle varustettuna merkinnällä "ei tavoitettu".
Posti ilmoittaa
tuomioistuimelle tiedoksiannon suorittamisesta lähettämällä
vastaanottotodistuksen.
7. Mitä tapahtuu, jos asiakirjan vastaanottaja ei saa asiakirjaa tai jos tiedoksianto on tapahtunut säännösten vastaisesti (esimerkiksi asiakirja on toimitettu kolmannelle henkilölle)? Voiko tiedoksianto silti olla pätevä (esimerkiksi voiko virheen korjata) vai täytyykö asiakirjan tiedoksiantoa yrittää uudelleen?
Jos tiedoksianto on tapahtunut sääntöjenvastaisesti eli asiakirja on esimerkiksi toimitettu henkilölle, jolla ei ollut oikeutta vastaanottaa sitä, tai jos vastaanottaja ei ole saanut asiakirjaa jostakin muusta, hänestä itsestään riippumattomasta syystä, siviiliprosessilakiin perustuva oikeudellinen olettama voidaan kumota tuomioistuimessa.Vastaanottaja voi tehdä laissa lueteltujen syiden nojalla hakemuksen, jossa hän pyytää tuomioistuinta kumoamaan tiedoksiantoa koskevan olettaman, viidentoista päivän kuluessa siitä, kun hän on saanut tiedon tästä olettamasta. Hakemus tehdään sille tuomioistuimelle, jossa kyseinen asia on käsiteltävänä. Hakemusta ei voi periaatteessa tehdä enää sen jälkeen, kun tiedoksiantoa koskeva olettama on ollut voimassa kuusi kuukautta. Sen jälkeen kun kyseinen määräaika on umpeutunut, tuomioistuin ei enää vastaanota minkäänlaisia todisteita.
Jos olettama tiedoksiannon suorittamisesta koskee asiakirjaa, jonka perusteella oikeudenkäynti aloitettiin, asianosainen voi esittää hakemuksen oikeudenkäynnin aikana viidentoista päivän kuluessa siitä, kun hän on saanut tiedon olettamasta.Hakemusta tiedoksiannon suorittamista koskevan olettaman kumoamiseksi voidaan perustella sillä, että hakija ei voinut vastaanottaa asiakirjaa itsestään riippumattomista syistä, koska:tiedoksianto suoritettiin virallisten asiakirjojen tiedoksiantoa koskevien säännösten vastaisesti tai tiedoksianto ei tapahtunut sääntöjenmukaisesti jostakin muusta syystä, taiasiakirjan vastaanottaminen oli mahdotonta jostakin muusta syystä, jota ei ole mainittu a) kohdassa (esimerkiksi koska vastaanottaja ei ollut tietoinen tiedoksiannosta itsestään riippumattomista syistä).Vain luonnollinen henkilö (asianosainen tai joku muu henkilö, joka on osallisena oikeudenkäynnissä) voi tehdä hakemuksen tiedoksiannon suorittamista koskevan olettaman perumiseksi b) kohdassa mainitusta syystä.Jos tuomioistuin antaa hakemukseen kieltävän vastauksen, päätöksestä voi valittaa. Hakemukseen annettavasta hyväksyvästä päätöksestä sekä oikeudenkäynnin tai täytäntöönpanon keskeyttämistä koskevasta päätöksestä ei voi valittaa erikseen. Sen sijaan kyseisistä päätöksistä voi valittaa samalla kun asianosainen hakee muutosta jutun aineellista puolta koskevaan lopulliseen päätökseen.Jos asianosainen esittää hakemuksen tiedoksiannon suorittamista koskevan olettaman kumoamiseksi edellä a) kohdassa mainitusta syystä ja tuomioistuin hyväksyy hakemuksen, olettamasta johtuvat oikeudelliset seuraamukset mitätöityvät ja tiedoksianto on suoritettava uudelleen asianosaisen esittämän pyynnön mukaisesti siinä määrin kuin sen on tarpeellista. Sama koskee jo toteutettuja toimenpiteitä ja oikeudenkäyntimenettelyjä. Jos hakemuksen on tehnyt joku toinen henkilö ja tuomioistuin hyväksyy hakemuksen, ei tiedoksiannosta johtuvia oikeudellisia seuraamuksia sovelleta hakijaan.Jos tiedoksiantoa koskeva olettama kumotaan edellä mainitun b) kohdan nojalla, on tiedoksianto toimitettava uudelleen. Hakemuksen esittämiseen ja käsittelyyn sovelletaan tiedoksiannon laiminlyönnin todistamista koskevia säännöksiä, ellei tiedoksiannon kumoamista koskevista säännöksissä muuta johdu.Tiedoksiantoa koskeva olettama voidaan lain mukaan kumota myös täytäntöönpanomenettelyn aikana.Jos päätös on tullut lainvoimaiseksi tiedoksiannon toteuttamista koskevan olettaman osalta, vastaanottaja voi täytäntöönpanomenettelyn aikana tehdä edellä selostettuihin syihin perustuvan hakemuksen olettaman kumoamiseksi ensimmäisen oikeusasteen tuomioistuimelle viidentoista päivän kuluessa siitä, kun hän sai tiedon päätöstä koskevan täytäntöönpanomenettelyn käynnistämisestä. Jos täytäntöönpanomenettely on jo alkanut, on hakemus mahdollista tehdä vain tässä kappaleessa esitettyjen ehtojen mukaisesti.Hakemus tiedoksiantoa koskevan olettaman kumoamiseksi on käsiteltävä 30 päivän kuluessa. Lisäksi hakemuksen käsittelyssä on noudatettava yleisiä säännöksiä.
Oikeudenkäyntimaksu kattaa
kaikki oikeudenkäynnistä aiheutuvat, myös tiedoksiannon kustannukset.
Täytäntöönpanoa pyytävän asianosaisen on maksettava erikseen tiedoksiannon
kustannukset ainoastaan silloin, kun on kyse täytäntöönpanomenettelyä
koskevassa laissa määritellystä tiedoksiannosta, joka suoritetaan
haastemiehen välityksellä.
« Asiakirjojen tiedoksianto - Yleistä | Unkari - Yleistä »

References: Tuomioistuin 
 tuomioistuin 

Tuomioistuin 
 tuomioistuin 
 tuomioistuin 
 tuomioistuin 
 tuomioistuin 
 tuomioistuin 
 tuomioistuin 
 tuomioistuin 
 tuomioistuin